אשלי וולטרס

אשלי וולטרס (באנגלית: Ashley Walters; נולד ב-30 ביוני 1982), מוכר בשם הבמה Asher D, הוא ראפר ושחקן אנגלי. הוא ידוע בעיקר מהופעתו בתפקיד ריקי בסרט "ילד טעון" (2004) ובתפקיד אנטואן בסרט "תתעשר או תמות בדרך" (2005). וולטרס נולד בשכונת פקהאם שבדרום-מזרח לונדון להורים שמוצאם מהקריביים. הוא גדל אצל אמו, פמלה קייס עובדת בשלטון המקומי. מגיל 4 למד בבית הספר סנט ג'ורג' בקמברוול. הוא למד בבית הספר למשחק של סילביה יאנג (אנ') וכשעזב את בית הספר כיכב במספר הפקות תיאטרון. וולטרס הצטרף ללהקת "So Solid Crew" בשם הבמה Asher D. הוא הופיע איתם וגם כתב מילים לשירים, ביניהם ללהיט "21 Seconds". בשנת 2006, אחרי שהלהקה התפרקה, הקליט וולטרס את האלבום "In Memory of the Street Fighter" ובו הסינגל "Andrea". ב-2008 הוציא אלבום אולפן בשם "The Appetiser" בהפקת לורנס עזרא. בתחילת 2012 חתם וולטרס על חוזה הקלטות עם חברת התקליטים העצמאית SK Records. ב-29 ביולי 2012 יצא הסינגל "How You Like Me Now", וב-12 בנובמבר אותה שנה יצא סינגל נוסף "Your Love" בליווי קולות של אלישה דיקסון. כשחקן הוא מופיע בשמו המלא אשלי וולטרס. בטלוויזיה הופיע בגיל 10 בתפקיד עומאר בסדרה "אינדיאנה ג'ונס הצעיר", ובגיל 14 בתפקיד אנדי בסדרה "גראנג' היל". ב-2004 שיחק בתפקיד ריקי בסרט הקולנוע של סול דיב "ילד טעון". הוא גילם דמות של צעיר שיוצא מהכלא ומתחיל בחיים חדשים. על תפקיד זה זכה בפרס הקולנוע הבריטי העצמאי לשחקן החדש הטוב ביותר. בשנת 2005 שיחק בסרט הביוגרפי של הראפר 50 סנט, "תתעשר או תמות בדרך" שגם כיכב בסרט.  ב-2006 גילם את וולף בסרט "אלכס ריידר", ואת דני בסרט "Life and Lyrics", תפקיד עליו קיבל תשואות. ב-2007 כיכב בסרט האימה "WΔZ" לצדן של סלמה בלייר ושל מליסה ג'ורג', ובסרט "Sugarhouse". הוא שיחק בתפקיד לייסי בפיילוט של הסדרה "West 10 LDN" של ערוץ BBC Three. וולטרס גילם את הדמות בילי בונד בעונה הרביעית של סדרת הטלוויזיה "הנוכלים". עוד הופיע בסיטקום "Top Buzzer" של ערוץ MTV. ב-2006 שיחק בתפקיד אל בי בסרט "House of 9" לצדו של דניס הופר. ב-2002 שיחק וולטרס על במת התיאטרון במחזה "Sing Yer Heart Out for the Lads" מאת רוי ויליאמס בתיאטרון המלכותי הלאומי. ב-2008 הופיע במחזה "Oxford Street" מאת ליווי דייוויד אדאי (אנ') בתיאטרון רויאל קורט. ב-2008 שיחק בסרט קולנוע נוסף "Tuesday" בתפקיד גנב תכשיטים. בפברואר ובמרץ 2010 הופיע במחזה "Off the Endz" מאת בולה אגבג'ה (אנ') בתיאטרון רויאל קורט. וולטרס הופיע בסדרת הדרמה המשטרתית "The Bill" של רשת ITV ובסדרה אודות כבאים "London's Burning". הקומיקאי סטיוארט לי התייחס לדמותו של וולטרס בסדרה "Grange Hill" בפרק "Toilet Books" בתוכנית הקומית שלו "Stewart Lee's Comedy Vehicle". ב-2009 השתתף וולטרס בעיבוד של ה-BBC לרומן "אי קטן" מאת אנדראה לוי (אנ'). ב-2001 שיחק בתפקיד ג'ק הולט בסדרת הדרמה קצרת הימים "מנודים". בתוכנית "BBC Learning", הפרויקט הלימודי של ה-BBC, הציג וולטרס את אחד המונולוגים הידועים של שייקספיר מתוך "רומיאו ויוליה" הפותח במילים "אך שקט, איזה אור מפציע שם מן החלון?" באוקטובר 2011 כיכב וולטרס בסרט "Demons Never Die" של ארג'ון רוז. באוקטובר 2011 שיחק בתפקיד דושיין בדרמה בת ארבעה חלקים של ערוץ 4 בשם "Top Boy". בפברואר 2012 הופיע בתפקיד כריס בדרמה "Inside Men" של ה-BBC. ב-2013 חזר ושיחק שוב בתפקיד דושיין בעונה השנייה של הסדרה "Top Boy". כשהופיע בפרק בסדרת המדע בדיוני "דוקטור הו" הסתבך עם המפיקים כשצייץ והעלה תמונה של עצמו מתוך הטריילר עם המלה "space". התמונה הורדה במהירות. ב-22 ביוני 2013 התחתן וולטרס עם דניאל איסיי (Danielle Isaie). לבני הזוג נולדה בת באוגוסט 2014, שמה אמייה-לאב וולטרס. מבת זוגו הקודמת יש לוולטרס שני בנים, שאיון פרי (נולד בשנת 2000), פאנירו אשלי (נולד ב-2003) ובת, צ'ינה שרס (נולדה ב-2001). לאשלי יש עוד שתי בנות, אנטוניה ואשלי וולטרס. מדיה וקבצים בנושא אשלי וולטרס בוויקישיתוף אתר האינטרנט הרשמי של אשלי וולטרס אשלי וולטרס, ברשת החברתית אקס (טוויטר) אשלי וולטרס, במסד הנתונים הקולנועיים IMDb (באנגלית) אשלי וולטרס, באתר AllMovie (באנגלית) אשלי וולטרס, במסד הנתונים הקולנועיים KinoPoisk (ברוסית) אשלי וולטרס, באתר MusicBrainz (באנגלית) אשלי וולטרס, באתר Discogs (באנגלית) אשלי וולטרס, באתר Songkick (באנגלית) Who is Asher D?, BBC Newsround, 25 March 2002. "Ashley Walters interview by Pete Lewis". Bluesandsoul.com. בדצמבר 2012. אורכב מ-המקור ב-2016-03-03. נבדק ב-29 באוגוסט 2014. {{cite web}}: (עזרה) [1] Archived 18 September 2009 at the Wayback Machine. "The Royal Court Presents Oxford Street". Royalcourttheatre.com. נבדק ב-29 באוגוסט 2014. {{cite web}}: (עזרה) "Schools – Teachers – Off By Heart Shakespeare: Romeo and Juliet "But soft, what light through yonder window breaks?"". BBC. 21 במרץ 2011. נבדק ב-8 ביולי 2011. {{cite web}}: (עזרה) Lazarus, Susanna (22 באוקטובר 2011). "Ashley Walters on his Doctor Who role: you'll see more of the Tardis than ever before". Radio Times. נבדק ב-21 בינואר 2013. {{cite web}}: (עזרה) "Ashley Walters on the perils of being Top Boy", Radio Times, 31 October 2011.